বিহারে এগিয়ে NDA, কী বলছে তৃণমূল?

ওয়েব ডেস্ক: বিহারের নীতীশই আসল ফ্যাক্টর। জয় এক প্রকার নিশ্চিত করে ফেলেছে বিহারের শাসক জোট। গণনা শুরুর পর থেকে প্রায় পাঁচ ঘণ্টা অতিক্রান্ত। বড়সড় কোনও অঘটন না ঘটলে এনডিএ-র জয়ই প্রায় নিশ্চিত। দুপুর দেড়টা পর্যন্ত বিহারে এনডিএ জোট এগিয়ে আছে ২০১টি আসনে। বিহারের ফল কার্যত স্পষ্ট হতেই বাংলা দখলের হুঁশিয়ারি দিলেন কেন্দ্রীয় মন্ত্রী গিরিরাজ সিং।বিহারে গেরুয়া ঝড়ে গর্জে উঠে গিরিরাজ সিং (Union Minister Giriraj Singh) বলেন, ‘এবার বাংলা’, এসবকে গুরুত্ব দিতে রাজি নয় তৃণমূল। মন্ত্রীর দাবি উড়িয়ে তৃণমূলের মুখপাত্র কুণাল ঘোষের (Kunal Ghosh) পাল্টা দাবি, বিহারের সমীকরণের সঙ্গে বাংলার কোনও সম্পর্ক নেই। শীত-গ্রীষ্ম-বর্ষা, মমতাই ভরসা’।বিহার দেখিয়ে বাংলাকে হুমকি দিয়ে বিজেপির যে নেতারা বিবৃতি দিচ্ছেন, হুমকি দিচ্ছেন, তাঁরা অকারণ সময় নষ্ট করছেন।

গত কয়েকবছর ধরে বাংলা দখলে মরিয়া বিজেপি। ২০২১-এর বিধানসভায় বাংলায় দু’শোর বেশি আসন জিতবে বলে আত্মবিশ্বাসী ছিল পদ্মশিবির। ভোট প্রচারে মোদি-শাহের মুখে বারবার শোনা গিয়েছিল আব কি বার মোদি সরকার। দু’শো তো দূর-অস্ত, বাংলায় একশো আসনের কাছাকাছিও পৌঁছতে পারেনি গেরুয়া শিবির। ছাব্বিশে শাসকদলকে এক ইঞ্চি জমি ছাড়তেও রাজি নয় বঙ্গ বিজেপি। অন্যদিকে ২৬-এ ফের ক্ষমতায় ফিরছে বলে আত্মবিশ্বাস। আদৌ বাংলায় ক্ষমতা দখল করা সম্ভব কি না, তা নিয়ে সংশয়ে বিজেপির নেতারাও। এই সবের মধ্যে বিহার নির্বাচনের ফল (Bihar Election Result 2025) খানিক অস্কিজেন জোগাচ্ছে গেরুয়া শিবিরকে। শুক্রবার বিহারের ফলাফল স্পষ্ট হতেই বাংলা দখলের ডাক দিয়েছেন কেন্দ্রীয় মন্ত্রী গিরিরাজ সিং। গিরিরাজ সিং বলেন, “’এই জয় BJP-র। এবার বাংলার পালা। আমরা বাংলাতেও জিতব। বাংলার মানুষ এবার সত্যটা বুঝতে পারবেন।”বিজেপি বাংলা দখল করতে বদ্ধপরিকর, সে কথাই আরও একবার স্পষ্ট করে দিলেন কেন্দ্রীয় মন্ত্রী।

আরও পড়ুন: বিহারে গেরুয়া ঝড়, শুরু লাড্ডু বিলি, কী বলছেন নীতীশ

গিরিরাজের দাবিকে নস্যাৎ করে কুণাল ঘোষ বলেন, বিহারের ভোটের ফল যাই হোক তার প্রভাব বাংলায় পড়বেনা। ওটা বিহারের সমীকরণ। বাংলার সঙ্গে সম্পর্ক নেই। বাংলায় প্রভাব পড়বে না।”বাংলায় তৃণমূল মানুষের বন্ধু। আর্থিক ও সামাজিক ভাবে বন্ধু। বিজেপি উপেক্ষা, অপমান, অস্তিত্বের সংকট তৈরি করার জন্য বিজেপি বাংলার মানুষেপ কাছে শত্রু।কুণালের দাবি, ‘বাংলায় উন্নয়ন, ঐক্য, সম্প্রীতি, অধিকার, আত্মসম্মান ফ্যাক্টর। ২৫০-র বেশি আসন নিয়ে চতুর্থবারের জন্য বাংলার মুখ্যমন্ত্রী হবেন মমতা বন্দ্যোপাধ্যায়। কংগ্রেস যে বিজেপি বিরোধিতায় ব্যর্থ, সেটা আবার প্রমাণিত এবং বারবার প্রকট। বিহারে বিজেপি-নীতিশ সম্পর্ক কোন দিকে যায়, কৌতূহল থাকবে।’গিরিরাজ সিংকে কুণালের পাল্টা আক্রমণ, ‘বাংলায় SIR ও আনুষঙ্গিক বিষয়ে বিজেপি ও জাতীয় নির্বাচন কমিশনের চক্রান্ত থাকবে। এজেন্সি ও কেন্দ্রীয় ক্ষমতার অপব্যবহার হবে। এর বিরুদ্ধে তৃণমূলের আন্দোলন চলবে।

দেখুন ভিডিও